Թավշյա հեղափոխությունից հետո նա կարծես դարձել է նոր իշխանության մի մասնիկը եւ որեւէ հարցում չի հակադրվում Նիկոլ Փաշինյանի հետ։ Սա այն պարագայում, երբ անփորձ իշխանությունները քննադատության պակաս չեն զգում։ Վահե Գրիգորյանի թեկնածությունն էլ նա ընդունել է բացառապես այն պատճառով, որ այդպիսին է Նիկոլ Փաշինյանի ցանկությունը։ Արմեն Սարգսյանի անսկզբունքայնությունը նրանում չէ, որ իր ընտրությունը կանգ է առել մի իրավաբանի վրա, ով իր նախագահության թեկնածության ժամանակ տիտանական աշխատանք էր կատարել՝ ցույց տալու համար, որ Արմեն Սարգսյանը նախագահի պաշտոնում է ընտրվում ակնհայտ կեղծումներով, որ նա չունի համապատասխան փաստաթղթեր, քաղաքացիություն եւ չի կարող դառնալ նախագահ, Վահե Գրիգորյանը այս ամենի մասին խոսում էր հավաքագրած փաստերով։ Այլ այն հարցում, որ Վահե Գրիգորյանը գրեթե ստորացրել է Արմեն Սարգսյանի որոշմամբ ձևավորված աշխատանքային այն խմբի անդամներին, որը պետք է ընտրեր ՍԴ անդամության հավակնորդներին։